Up-3/92
Datum: 1996-04-23T00:00:00.000+02:00
ecli: ECLI:SI:USRS:1996:Up.3.92
vrsta: drugi akti
zadeva: ustavna pritožba
objavljeno: Neobjavljeno | 23.04.1996
dokument: US17834
akt: 1. Ustavna pritožba P.Č. zoper sodbo Vrhovnega sodišča št. U 348/91 z dne 19.12.1991

2. Ustavni pritožbi J.B. in A.D. zoper sodbo Vrhovnega sodišča št. U 348/91 z dne 19.12.1991
resitev: zavrženje
izrek: 1. Ustavna pritožba P.Č. zoper sodbo Vrhovnega sodišča se zavrže. 2. Postopek za preizkus ustavnih pritožb J.B. in A.D. zoper sodbo Vrhovnega sodišča se ustavi.
stavek: 1. Ker pritožnica, opozorjena na posledice, ustavne pritožbe ni v roku dopolnila, jo je ustavno sodišče zavrglo.2. Ker sta pritožnika med postopkom umrla in glede na naravo upravne stvari postopka ni bilo več mogoče nadaljevati, je Ustavno sodišče postopek ustavilo.
odlocitev: sklep
geslo: Pomanjkljiva vloga.

Prenehanje (smrt) pritožnika, ustavitev postopka o ustavni pritožbi.
podlaga: Zakon o Ustavnem sodišču (ZUstS), 4. al. 1. odst. 55., 6. čl.
datum_vloge: 1992-03-05T23:00:00.000Z
datum_odlocitve: 1996-04-22T22:00:00.000Z

# Up-3/92

23.4.1996

S K L E P

Ustavno sodišče je v postopku za preizkus ustavne pritožbe J.B., A.D. in P.Č. iz L. na seji senata dne 23.4.1996

---

s k l e n i l o :

Ustavna pritožba P.Č. zoper sodbo Vrhovnega sodišča št. U 348/91 z dne 19.12.1991 se zavrže.

Postopek za preizkus ustavnih pritožb J.B. in A.D. zoper sodbo Vrhovnega sodišča št. U 348/91 z dne 19.12.1991 se ustavi.

---

## O b r a z l o ž i t e v

Pritožniki so dne 6.3.1992 vložili ustavno pritožbo, dopolnjeno dne 25.3.1992, zoper sodbo Vrhovnega sodišča št. U 348/91 z dne 19.12.1991.

Z dopisom Ustavnega sodišča z dne 17.5.1995 je bila pritožnica P.Č. pozvana, da ustavno pritožbo v roku petnajst dni dopolni v skladu z zahtevami 53. člena Zakona o Ustavnem sodišču (Uradni list RS, št. 15/94 - v nadaljevanju: ZUstS). Opozorjena je bila na posledice, če vloge v roku ne dopolni. Pritožnica je pisanje Ustavnega sodišča v redu prejela, vendar v roku ustavne pritožbe ni dopolnila, zato jo je bilo treba zavreči.

Pritožnika J.B. in A.D. na poziv Ustavnega sodišča (dopisa z dne 2.2.1995 in 5.4.1995), naj dopolnita ustavno pritožbo, nista odgovorila, ker sta med postopkom umrla. Glede na naravo upravne stvari postopka ni bilo več mogoče nadaljevati, zato je Ustavno sodišče postopek ustavilo.

Senat Ustavnega sodišča je ta sklep sprejel na podlagi četrte alinee prvega odstavka 55. člena in 6. člena ZUstS v sestavi: predsednik dr. Lovro Šturm in člana dr. Tone Jerovšek in mag. Matevž Krivic.

Predsednik senata

dr. Lovro Šturm